text: 27/02/2016 Ester Casanovas	1 comentari
  Gràcies al Pagesos de ciutat, he tingut la oportunitat de conèixer persones d'allò més interessants. Una d'elles és l'Àngel, el responsable de Fitoralia, a qui escolto atentament cada cop que ens veiem. Sempre, sempre n'aprenc alguna cosa que et permet aplicar-ho després a les teves pròpies plantes.
  Fer-te el planter o comprar-lo fet: l'eterna pregunta
  Cada vegada estic més convençuda de que el més pràctic per a un novell, és comprar el planter fet. I no, no renego de la meravellosa experiència de preparar-lo un mateix, cosa que segueixo fent cada any. Però s'ha de reconèixer que germinar les llavors no és la cosa més senzilla del món. Se n'ha d'estar molt pendent, mantenir-ne la humitat, la temperatura, posar-les i treure-les del sol…
  Després hi ha les persones atrafegades, les que tenen poc temps. O bé (perquè no reconèixer-ho?), els que alguna vegada ens despistem, ja sigui perquè se'ns ha passat la data o se'ns ha mort alguna planta. De fet, us sorprendria lo normal que és per als pagesos professionals comprar planter. N'hi ha ben pocs que comencin el procés des de la llavor, us ho asseguro.
  Per això, amb l'Àngel hem organitzat aquest sorteig d'11 lots de planter hortícola ecològic. Un per cada any de vida d'aquest blog. Espero que us agradi!
  Com treballen els planteristes professionals?
  Bases del sorteig 11è Aniversari de PicaronaBlog
  Us copio les bases tal i com consten a la pàgina del video de YouTube, on cal deixar el vostre comentari per poder participar:
  1) Para participar, tenéis que dejar una comentario en el video de YouTube, indicando qué variedades de fresas os gustaría cultivar. Podéis verlas en el Facebook de Fitoralia.
  2) Tenéis hasta el martes 8 de Marzo de 2016 a las 20:00 h para participar. En ese momento se realizará el sorteo utilizando alguna de esas herramientas que recopila los comentarios realizados en YouTube , elimina duplicados y elige los ganadores aleatoriamente.
  3) Se sortean 11 lotes de 15 plantas hortícolas variadas.
  El premio incluye el transporte de los lotes hasta cualquier domicilio situado en la Península o Baleares.
  4) En el sorteo se eligirán 20 comentarios para tener ganadores de reserva por si es imposible contactar con los afortunados. También se pasará a un reserva si alguno de los comentarios ganadores corresponde a una persona que no viva en la Península o Baleares.
  5) Se contactará con los ganadores por mensaje privado para que me faciliten la dirección de envío. De no recibir respuesta, se pasará al siguiente en la lista. ¡Estad atentos!
  PlanterSorteigVideo
  07/09/2015 Ester Casanovas	Deixa un comentari
  Tomàquets grocs de Plantelia
  Hoooolaaaaaaaaaa, ja sóc aqui! Què tal les vacances? I els hortets?
  He pensat en vosaltres tot sovint, aquest estiu, tot i no haver publicat res. Realment necessitava un descans mental de qualsevol activitat relacionada amb la difusió hortícola, i poder sortir a l'hort sense aquella "obligació" de fer fotos, enregistrar un vídeo o anar apuntant possibles temes per parlar-ne al blog.
  Fa uns mesos us explicava que aquesta temporada volia fer uns quants experiments. Alguns m'han servit per reafirmar conceptes en els que ja hi creia, d'altres m'han sorprès gratament i d'altres han estat una autèntic fracàs. He navegat molt per la xarxa descobrint nous bloggers, videobloggers, productes i diferents maneres de viure l'agricultura. El cert és que ha estat un estiu ben complert i molt formatiu que em permetrà seguir explicant-vos cosetes a picaronablog.
  Visitant altres horts
  Collint tomàquets amb mon pare a l'hort del senyor Daniel
  Aquest estiu he vist molts horts. He sortit a passejar amb la intenció de descobrir-ne de nous, tant a ciutat com al rodal i n'he trobat de tota mena. He xerrat amb qui els treballa per saber com i què hi feien i m'he sentit incompresa per estar cultivant en testos i jardineres. Pero això ja us ho explicaré un altre dia, crec que dóna per molt més que una ressenya al final d'una entrada.
  Avui només volia dir-vos hola i que torno a la normalitat.
  Vídeo 05/05/2015 Ester Casanovas Deixa un comentari
  Com diria en @JavierColores, avui estic "hortusiasmada" per compartir amb vosaltres un video més que interessant! Si ahir per la tarda ja vaig començar bé amb la recepta de galetes napolitanes casolanes que va penjar la Su a Webos Fritos (una perdició, sóc #moltfan de la canyella), per la nit a l'entrar a YouTube em trobo amb aquest video:
  El creador d' Agrohuerto TV és l'Álvaro Pérez, i com explicava al seu primer video, el canal de YouTube és el seu projecte de finalde carrera per ser enginyer agrònom a la Politécnica de Madrid.
  M'ha semblat tan senzill i tan ben explicat, que us ho havia de portar aqui. No sé si els que heu assistit a algun dels meus tallers recordeu aquell moment en que us explico que les marietes són fantàstiques perquè s'alimenten de pugó. Doncs aqui podreu veure com en són les larves, que en mengen més encara que els seus pares.
  L'Álvaro m'ha estat explicant per Twitter que les larves poden arribar a ser més grans que les marietes i fins i tot, a alimentar-se de mosques. També que el noi que les criava va tenir un oblit amb el menjar i que va observar que començaven a menjar-se les unes a les altres. Van quedar les més fortes i al final, una larva enorme que menjava de tot i que vol estudiar com es comporta al camp.
  Ahhh, que gran que és ser un tafaner en això de l'hort!
  Esperam els resultats de l'estudi al blog on col·labora i li agraeixo aquest video que de ben segur farà que més d'un ens atrevim a criar marietes a casa.
  Si algú surt a caçar-les pel rodal de Sabadell i les troba fàcilment, que m'ho digui! Podem organitzar una cacera per recollir-les i de pas, riure una mica (ha de ser còmic això d'anar darrera d'elles).
  Qui s'atreveix amb un "mariquitàrium" aquest estiu? Jo si!!!
  Fauna auxiliarPugóVideo
  21/04/2015 Ester Casanovas	Deixa un comentari
  20/03/2015 Ester Casanovas	1 comentari
  Demà emetem el programa nº100 de Pagesos de ciutat, que es diu molt ràpid!
  Gràcies a tots els hortelans que ens heu explicat les vostres vivències i què us va portar a començar a cultivar un hort.
  Als enginyers agrícoles, pagesos professionals, professors universitaris, biòlegs, micòlegs i ambientòlegs que ens heu ajudat a entendre (i aprendre) com es comporten les nostres hortalisses.
  Als guardians de llavors que treballeu perque no es perdi aquest tresor únic que depén del vostre (nostre) esforç, als bancs de llavors i a les entitats de custòdia.
  A les Universitats, ADVs, Sindicats i Institucions que ens heu ajudat sempre a contactar amb la persona més apropiada per parlar-nos d'un tema concret.
  Als emprenedors que heu posat tota la vostra il·lusió en projectes que ens han de facilitar el cultiu i heu volgut compartir-ho amb nosaltres.
  Als cuiners i blocaires que ens heu explicat receptes increïbles per utilitzar la collita dels nostres horts i a totes les cooperatives, grups de consum i horts comunitaris, socials i terapèutics que ens heu obert les vostres portes per explicar-nos què feu.
  Gràcies també a Ràdio Santa Perpètua , i la quarantena de municipis que ens emeteu a les vostres emissores a través de La Xarxa​ per creure en el nostre projecte i a en Carles Baldellou​, en Xavi Nusas​, en Diego Fernández i en Diego Lázaro per fer-ho possible.
  Però sobretot, gràcies a tots aquells que ens m'heu emocionat amb les vostres paraules, que sou la majoria. Poder transmetre aquest sentiment a través de la ràdio, per mi, no té preu.
  Podeu recuperar els programes al web de La Xarxa, escriure'ns un correu a pagesosdeciutat@gmail.com i seguir-nos a Twitter i Facebook.
  Insecticida de llavors de xirimoia
  22/01/2015 Ester Casanovas	Deixa un comentari
  Els que seguiu el Pagesos de ciutat sabeu que cada setmana fem un repàs a notícies relacionades amb la horticultura que hem trobat a la xarxa. No sempre és fàcil trobar-les, i de vegades els temes se'ns escapen, ja que entenem que les relacionades amb la pràctica de l'agricultura professional poden no ser útils o d'interès per aquells que tenim horts d'autoconsum. Avui, us en deixo una mostra.
  Em confesso #moltfan d'aquelles persones que fan investigació en aquest camp, perquè els resultats de qualsevol estudi són fruit d'anys de treball que poden veure's afectats per condicions climatològiques adverses. Això de les hortalisses no és com (jo què sé!), barrejar aigua i oli per veure si es barregen o es separen: els resultats no són immediats. Per estudiar qualsevol hortalissa, cal cultivar-la una, dues, tres i potser més vegades per comparar i extreure'n conclusions.
  De notícies d'aquest tipus, en surten de tant en tant. Però cap m'ha engrescat tant com la que publicaven al diari Clarín, on entrevisten a Alícia Bardón, Doctora en Química de la Universitat de Tucumán, que ha investigat les substàncies que fabrica aquesta planta per protegir-se dels depredadors, els fongs i els bacteris. El seu equip ha conseguit extreure un plaguicida de les llavors que no és tòxic pel medi ambient i no té efectes secundaris, garantint que seria útil contra les plagues del blat de moro, nogueres i cotó.
  Al final de la entrevista, la científica assegura que es pot utilitzar la llavor triturada fent un extracte amb alcohol etílic i afegint-hi aigua. La solució es pot polvoritzar a casa, al jardí i a l'hort. Així que ja em teniu guardant les llavors d'aquesta fruita, que m'encanta, per mirar de fer algun experiment. Em falten detalls, com si les llavors han de ser fresques o deixar-les assecar. Tampoc indica durant quant de temps les hem de deixar en alcohol, però miraré d'esbrinar-ho (he enviat un correu a la Universitat, preguntant-li. A veure si contesta).
  L'Ajuntament del Prat de Llobregat ha iniciat el procés d'adjudicació de 45 parcel·les d'hort urbà situats al camí de la Carretera Fonda, al costat dels horts urbans per a gent gran.
  Trobareu més informació sobre els requisits i el procediment per tramitar la sol·licitud a la pàgina web de l'Ajuntament.
  Al web de Aragirona.cat hi llegíem que l'Associació Recull Rural i Artesà de Lloret de Mar està promovent la creació d'un museu sobre la història rural i un centre d'interpretació de la pagesia al municipi.
  El museu s'ubicaria al Mas d'en Buch, una antiga masia que el consistori té previst restaurar. L'Associació ha restaurat, catalogat i inventariat més de 2.800 eines que han estat cedits o donats pels veïns i entitats de la ciutat. Un bravo per aquestes iniciatives que es dediquen a conservar patrimoni.
  El pagès que protesta caminant amb esclops
  A Facebook hem conegut la iniciativa d'un pagès alemany per defensar l'agricultura ecològica i la biodiversitat. Caminarà 460 kms en 10 etapes calçat amb uns esclops de fusta i esperant arribar a temps a Berlín per assistir a la protesta pel sistema de granja-factoria que utilitzen els agronegocis. Pel que llegim al seu mur, el fred i les muntanyes no li estan posant gaire fàcil.
  El minador dels cítrics
  El testimoni d'aquesta setmana ens explicava que havia patit aquesta plaga en els cítrics que té al seu hort d'autoconsum. Buscant-ne informació hem trobat dos recursos interessants a la xarxa: el primer és el web de la Sociedad Española de Entomología Aplicada, on hi trobareu imatges d'aquest insecte ens els diferents estadis del seu desenvolupament, biologia i informació sobre predadors naturals.
  La segona és una entrada del blog Jardin Mundani, en la que diferents imatges il·lustren els efectes de la plaga en els diferents cítrics que hi té plantats. L'article acaba afirmant que la pròpia natura ha regulat la plaga, i que després de 17 anys del seu inici, només ha estat capaç de trobar un parell de fulles afectades. Us el recomano fervorosament: és una delicia per a qualsevol amant del verd.
  Imatge extreta del blog "Jardín Mundani" http://jardin-mundani.blogspot.com.es/
  Urbanitas en el campo
  Els pagesos de ciutat estem de moda, i una bona mostra n'és un nou programa que ha començat a emetre's a La 2 de TVE: "Urbanitas en el campo". El programa s'emet els diumenges a les 20:00 i podeu recuperar els episodis a la carta.
  Espero que us hagi agradat aquest recull de notícies. I a veure si m'acostumo a compartir-les al blog. Total, només hauria de copiar-les del guió i enganxar-les aqui… Em falten hores!
  Erugues i cucsFruitersHorts comunitaris
  02/01/2015 Ester Casanovas	Deixa un comentari
  Preparats vegetals i purins d'hivern
  05/12/2014 Ester Casanovas	2 comentaris
  Cua de cavall comprada a l'herboristeria ©Ester Casanovas
  L'elaboració de preparats i purins a base de plantes és tot un món que es descobreix sovint quan es comença a investigar una mica sobre l'hort. En el meu cas, recordo perfectament un fil al fòrum d'Infojardín os la gent s'intercanviava receptes i mètodes sobre com elaborar el d'ortiga, potser un dels més coneguts. El llegia i pensava: "I perquè carai deu servir, això?". Em va costar una mica entendre les propietats dels diferents preparats vegetals però ja fa anys que en sóc #moltfan i els utilitzo amb regularitat.
  El problema que hi trobo en aquests productes, és que sovint, a ciutat, se'ns fan difícil elaborar-los. No tothom disposa d'un espai a l'exterior, i si el té, moltes vegades acaben optant per deixar-ho córrer degut a la olor que desprenen. No us vull enganyar: per molt bé que funcionin a l'hort, la fermentació a la que hem de sotmetre a les plantes per elaborar-ne els preparats, no fa olor a roses precisament. I no voldria ni pensar en la cara de pomes agres que posaria el meu veí de sota si li arribessin a casa aquests perfums.
  Afortunadament, hi ha maneres de trobar-los ja preparats. Vaig conèixer en Jordi Puigdefabregas fa un parell d'anys i vaig tenir la oportunitat d'assistir a un dels seus cursos, en el que ens va oferir tota la informació necessària per iniciar-nos en l'ús i la preparació dels diferents purins.
  La setmana passada vam comptar (de nou) amb la seva participació al Pagesos de ciutat, i com que el tema em sembla prou interessant, voldria compartir aquí algunes de les seves declaracions. Us deixo també l'enllaç al podcast per si preferiu escoltar-lo de la seva veu.
  Les més normals són la ortiga, la cua de cavall, l'all com a fungicida, la consolda com a vitalitzant i a partir d'aqui, un llarguissim etcètera de plantes que també tenen la seva fama. El més important d'aquestes que he mencionat primer, és que no són perilloses tampoc per nosaltres. Hi ha plantes que abans s'havien fet servir molt, com el boix o l'heura com a plaguicides però porten verins que poden ser problemàtics per l'aplicador. Per tant, millor deixar-les de banda.
  Perquè recomanes l'ús de preparats vegetals?
  Bàsicament, un preparat vegetal, el que fa (des del meu punt de vista) és posar la planta en estat d'alerta per defensar-se de les agressions que li vindran. El que porta un preparat vegetal, apart de microelements, és informació química i genètica. Sobretot: són preventius. Però és que tot, en agricultura ecològica, ha de ser preventiu.
  Aquests preparats, de quina manera s'apliquen?
  S'apliquen de moltes maneres. Com que la cosa és que entrin dins la planta, tant es pot fer regant com fumigant com si es tracta d'un arbre també se li podria clavar una injecció i solventar-li el problema. El que importa és que el preparat entri a la saba i que la saba mateixa reparteixi tots aquests principis per la planta.
  Per mi la millor manera d'aplicar un preparat és mitjançant el reg, perquè entra per l'arrel i es reparteix molt bé. El problema que té és que és més lent. L'efecte és més lent i com que som una colla d'impacients, preferim fer-ho via foliar.
  Ara, agafar la planta és un mal moment perquè en el moment que som n'hi ha poques, la majoria són sota terra. S'han de mirar d'agafar en el millor moment balsàmic, que és quan tenen les propietats que nosaltres volem. En el cas de la cua de cavall que es un molt bon fungicida, el moment és ara perquè el que ens interessa és el silici, que s'ha anat acumulant durant tota la temporada i ara estan plenes. Per tant, és un bon moment.
  S'agafen, es trituren per trinxar una mica les cèl·lules, i llavors es posa en aigua, i esperar que això comenci a fermentar. Hi ha dos tipus de fermentació: l'aeròbica i l'anaeròbica. Ens interessa l'aeròbica, que és una fermentació en la qual l'oxigen intervé i per tant el que hem de fer diàriament és remenar per alliberar l'anhídrid carbònic que es despren del propi ferment i permetre la entrada d'oxigen dins del caldo. Es va fent i arriba el moment en què veus que allò no treballa, que no fa escuma, que els bacteris que feien el ferment ja han acabat el seu procés. Llavors seria el moment de filtrar-ho i enmagatzemar-ho.
  El resultat és un ferment, que és com una cervesa o un vi (no hi ha sucre, i per tant no hi ha alcohol), però igualment és fruit d'una fermentació i per tant, s'ha de conservar com ells: a les fosques i amb una temperatura estable, més aviat baixa. S'aplica a mida que es va necessitant.
  En Jordi impartint un curs sobre preparats a Entorno Escorial
  Respecte a la conservació, són delicats, aquests preparats vegetals?
  Déu n'hi do, perquè estan vius. El que passa amb tots aquests bacteris que hem creat i que estan navegant per dins del caldo és que elles segueixen fent els seus processos i si no som capaços d'aturar-les, el ferment derivarà en una podridura (una fermentació sense oxigen) i perdrien tots els beneficis que busquem, o una majoria. Tampoc per llençar-lo, podria servir com a adob.
  Per conservar-ho, el millor és que no hi hagi oxigen a dins de l'envàs. Que estigui a les fosques, en una cava com si fos xampany. Que la temperatura no oscil·li massa.
  I què hem de fer, amb un pot d'un litre, per exemple? Quina seria la seva caducitat?
  Depen de com l'has conservat. Si ho has fet bé, per la olor ho sabras. Si un dia fa molta pudor és que ha fermentat. El millor que pots fer amb un pot d'un litre és guardar-lo en un lloc fresc, com la nevera. O si no, ho pots posar en potets més petits (si has d'estar un any per gastar-lo) i així el conserves.
  Hi ha gent que hi posa una mica d'oli al capdamunt del purí. Com que sura, evita que entri en contacte amb l'oxigen i és una bona manera de conservar-lo.
  Quins són els purins útils en aquest moment de l'any?
  Les plantes que hi ha ara no tenen gaires problemes. Pot haver-hi una mica de fong en els calçots o el planter de les faves, com el rovell. Per això el millor és el purí de falguera o la cua de cavall. I apart de ser bon moment per preparar aquests dos, és bon moment per preparar un purí de valeriana, que és un vitalitzant del terra molt fort i a més té la particularitat de que ajuda la planta a regular la concentració de sals que hi ha dins de la saba. I això que sembla una tonteria, és el mecanisme que fan servir per defensar-se del fred: en cas de gelada, un líquid més dens trigarà més a congelar-se que un altre que no ho sigui tant.
  Jo sóc més partidari d'ajudar la planta que de guarir la malaltia. Som fills de l'agroquímica i esperem a que arribi un mal per solventar el problema. Jo sóc més partidari a utilitzar aquests preparats que indueixen la planta a activar les seves defenses.
  Del purí de valeriana (tot un desconegut per mi), us en parlaré en una propera entrada al blog. Les seves propietats són molt interessants i val la pena fer-ne menció apart. A nivell personal em quedo amb el consell d'abocar un raig d'oli al capdamunt de l'envàs en el que guardem el purí per prevenir-ne la conservació. I també amb el consell d'utilitzar-lo preferentment barrejat amb l'aigua de reg. Sempre s'aprenen coses, oi?
  Permeteu-me agrair-li a en Jordi la seva participació en el programa i reiterar-li la meva petició de fabricar pots petits dels seus preparats pensant en els que tenim petits horts en contenidors. Si esteu interessants en conèixer més el que fa, el podeu trobar a la web d'Ortiga Amiga.
  No voldria oblidar-me tampoc de donar les gràcies als amics de Entorno Escorial que m'han permés utilitzar les imatges del curs que hi va impartir en Jordi per il·lustrar aquesta entrada.
  I al Pagesos de ciutat de demà….
  Aprendrem a manipular productes fitosanitaris amb l'ajuda d'en Jordi Sorde, Tècnic de l'ADV de l'avellana i professor dels cursos per obtenir el Carnet de Manipulador i Aplicador de Fitosanitaris. Abans, parlarem amb el Coordinador d'Unió de Pagesos de la Província de Girona, el Sr. Xavier Frigola per conèixer com ha afectat als camps les darreres pluges caigudes.
  En Xavier Haro ens parlarà del seu hort sinèrgic i la recepta ens arribarà de la mà del restaurant vegà Bionectar, a Girona. Us esperem online (si voleu), cada dissabte 10 a 11 a Ràdio Santa Perpètua. Bon cap de setmana!
  Preparats ecològics
  Vídeo 17/11/2014 Ester Casanovas Deixa un comentari
  Una de les fruites que no consumim gaire sovint a casa, és la magrana. I no perquè no ens agradi, és que em fa mooolta mandra això d'obrir-la, treure'n els grans i evitar aquelles làmines grogues que amarguegen. Amb lo bones que són i el que acoloreixen una amanida, o de postres amb una mica de sucre i un raig d'anís o moscatell, no us sembla?
  Fa pocs dies, algú va compartir un vídeo a Facebook que em va fer adonar-me de que… ho estava fent malament! Normalment el que feia era tallar-les per la meitat i colpejar-les pel cul per fer saltar els grans. Però com veureu, aquest mètode ho simplifica molt perquè tot i que ens sorprengui, la veritat és que la magrana té grills, com les taronges. Obrir-les així ens permetrà eliminar les làmines senceres i extreure'n els grans en un no-res.
  Si m'ho permeteu, li dedico aquest video a mon pare, que sempre ha estat l'encarregat de desgranar les magranes a casa. Potser perquè té molta paciència.